-  Agora namás ya mos queda baxar del Picu Miruenu hasta'l mayáu del Potril onde tomaremos otra ruta menos dura, pa tornar a la Mayá d'Espineres. Tomaremos camín dende'l Potril, siempre empobinándonos hacia la mandrecha, zones de pación y arrodiaos de peñes calices. Nesta  zona ye bien fácil alcontrar delles manaes de gamos, lo cual ye dignu d'observar. Siguiremos caleyando per esta ruta abondo más lliviana que la de ida, dexando a la mandrecha la Espina Barbú, hasta que llegamos a una zona de cabañes, nomada tamién Espineres, y equí veremos dalgo más abaxo'l llagu artificial del Requexu. Dende equí tenemos una guapa vista de la Espina Barbú y del Miruenu al fondo. Agora ya tamos nesti llagu na falda del Palomeros por tanto'l mayáu d'Espineres ta bien cerquina.